Magoņu iela (Rīga)

Magoņu iela ir iela Rīgā, Kurzemes rajonā, Āgenskalnā. Magoņu iela sākas krustojumā ar Atpūtas ielu un beidzas krustojumā ar Pārslas ielu. Ielas garums ir 200 metri, tā ir klāta ar grants segumu divu joslu platumā visā ielas garumā. Magoņu ielā ir savrupmāju apbūve, vienīgā daudzstāvu dzīvojamā ēka ir uz stūra ar Pārslas ielu (Pārslas iela 10).

 Vēsture 
Magoņu iela ir izveidota 1932. gadā ar nosaukumu Gaidu iela. No 1942. līdz 1944. gadam tā saukta par Zāļuvakara ielu, tad atkal pārdēvēta par Gaidu ielu, bet no 1950. gada ielu nosauca par Magoņu ielu.Āgenskalna ielu katalogs: L — M Cita Rīga

 Ielu savienojumi 
Magoņu iela ir savienota ar šādām ielām:
 Atpūtas iela (T veida krustojums)
 Pārslas iela (T veida krustojums)

 Skatīt arī 
 Āgenskalns

 Atsauces 

Kategorija:Ielas Āgenskalnā
Kategorija:Kurzemes rajons
Kategorija:Rīgas ielu raksti, kuriem nav kartes